OSNOVNA ŠKOLA VIŠNJEVAC

VIJEĆE RODITELJA

Višnjevac, 2. listopada 2017.

 ČLANOVIMA VIJEĆA RODITELJA

 - S V I M A -

Predmet: ZAKLJUČCI s 32*.* sjednice Vijeća roditelja

 - dostavljamo-

Dostavljamo vam ZAKLJUČKE s 32*.* sjednice Vijeća roditelja održane **28. rujna 2017. godine (četvrtak) u 17:30 sati**. Uljudno molimo pročitati zaključke i sukladno s njima postupiti, svaki član Vijeća roditelja u djelokrugu svoga rada, zaduženja i obveza.

Od ukupno 25 članova pozivu na sjednicu odazvalo se 19 članova, s tim da je 4 člana svoj izostanak opravdalo.

 *Ad. 1) Kooptiranje novih članova u Vijeću roditelja*

Ravnatelj škole i psihologinja pozdravili su i prozvali sve članove Vijeća roditelja za školsku godinu 2017/18.

*Ad. 2) Izvješće o odgojno – obrazovnom radu u školskoj godini 2016./2017.*

Psihologinja škole roditeljima je predstavila izvješće o radu i rezultatima rada u prethodnoj školskoj godini.

*Ad. 3) Rasprava o Godišnjem planu i programu rada škole za školsku godinu 2017./2018. i upućivanje prijedloga Školskom odboru na usvajanje*

Ravnatelj i psihologinja škole su članovima Vijeća roditelja iznijeli sadržaje Godišnjeg plana i programa rada Osnovne škole Višnjevac za školsku 2017./2018. godinu.

Godišnji plan i program rada škole jednoglasno je prihvaćen od strane Vijeća roditelja i predložen na usvajanje Školskom odboru.

*Ad. 4) Rasprava o Školskom kurikulumu za školsku godinu 2017./2018. i upućivanje prijedloga Školskom odboru na usvajanje*

Psihologinja je roditeljima iznijela sadržaje Školskog kurikuluma Osnovne škole Višnjevac.

Školski kurikulum jednoglasno je prihvaćen od strane Vijeća roditelja i predložen na usvajanje Školskom odboru.

*Ad. 5) Predstavljanje Školskog razvojnog plana za školsku godinu 2017./2018.*

Psihologinja je članovima Vijeća roditelja predstavila Školski razvojni plan. Prioritetna područja i planirane aktivnosti za školsku 2017./2018. godinu su vezani za aktivnosti Projekata Erasmus + u kojima je naša škola partner, dok je dodatno prioritetno područje, odnosno planirana aktivnost za ovu školsku godinu: inovativnost i kreativnost u nastavi.

*Ad. 6) Razmatranje i izbor ponuda za osiguranje učenika OŠ Višnjevac*

Knjižničarka škole predstavila je ponude osiguravajućih kuća vezano za osiguranje učenika. Predsjednik Vijeća roditelja, gospodin Petešić, predložio je formiranje komisije koju će uz njega činiti gospodin Damašek i gospođa Pavić koji će detaljno razmotriti i usporediti pristigle ponude. Nakon sjednice Vijeća roditelja, navedena komisija izabrala je osiguranje Merkur s kojim je škola i do sada surađivala. Složili su se da će za sljedeću školsku godinu roditelji postaviti uvjete na koje će osiguravajuće kuće morati odgovoriti jer bi ponude na taj način bilo lakše usporediti.

*Ad. 7) Pitanja i prijedlozi*

Roditelji su informirani o projektu grada kojemu je cilj osigurati besplatnu kuhinju za socijalno ugrožene učenike. Postavljeno je pitanje dostavljanja uplatnica za školsku kuhinju u računovodstvo škole. Uplatnice više nije potrebno dostavljati. Ravnatelj je predložio gospođu Pavić kao člana Povjerenstva za školsku kuhinju ispred Vijeća roditelja (uz nastavnice Krešo i Ćosić). Ravnatelj je informirao sve roditelje o inicijativi roditelja učenika 1.razreda vezano za produženi boravak, te činjenici da je predugovor potpisalo samo 11 roditelja, što nije dostatan broj učenika da bi se oformio produženi boravak u školi (Grad kao osnivač postavlja uvjet od minimalno 15). Razgovaralo se o sportskim aktivnostima u školi i izvan škole te pitanju financiranja socijalno ugrožene djece i u ovom području. Na upit o drugačijem organiziranju predmetnih informacija, ne kao skupne informacije, nego pojedinačni termini za informacije svih predmetnih učitelja, roditelji su se složili da je ovaj drugi oblik bolji. Također na upit ravnatelja o načinu obilježavanja crkvenog goda Male Gospe, roditelji su naveli da smatraju kako je nenastavni dan za njih bolja opcija. Ravnatelj je postavio upit suglasnosti roditelja za kupovinu testovnih materijala u razrednoj i dijelom predmetnoj nastavi, na što su roditelji odgovorili da su sa istim upoznati na roditeljskim sastancima te su dali svoju suglasnost učiteljicama. Roditelji su predložili da se vrijeme uređenja školskog vrta objavi na stranici škole, kako bi se mogle uključiti još neke majke koje su za to pokazale interes, kao vid doprinosa uređenju školskog okoliša ali i oblik druženja djece i roditelja u krugu škole.

Predsjednik Vijeća roditelja

Biljana Mrdović-Varevac, dipl.psiholog Robert Petešić